
РЕШЕНИЕ 
по т.32 / Протокол № 6 (28.01.2020 г.) 

за Приемане на Наредба за изменение на Наредбата за реда за придобиване, управление и разпореждане с общински имоти и вещи
	
На основание чл.21, ал.2 от Закона за местното самоуправление и местната администрация, във връзка с чл.8 от Закона за нормативните актове, чл.76, ал.3 и чл.79 от Административнопроцесуалния кодекс

ОБЩИНСКИ СЪВЕТ – БУРГАС РЕШИ:

Приема Наредба за изменение на Наредбата за реда за придобиване, управление и разпореждане с общински имоти и вещи

Параграф единствен: Текста на чл.58, ал.1 се изменя и придобива следното съдържание:
„Комисията за провеждане на търгове, конкурси, приватизация и реализация на малки благоустройствени проекти е избраната комисия от общински съвет, по чл. 37, т. 1 от Правилника за организацията и дейността на общинския съвет, неговите комисии и взаимодействието му с общинска администрация на Община Бургас, а членовете - служители от общинска администрация са определените със заповед на кмета на общината. Поне един от членовете на комисията следва да бъде правоспособен юрист.“

-------------------------------------------------------------

Решението е прието на заседание на общинския съвет, проведено на 28.01.2020 г., Протокол № 6, т. 32 (вх. № 08-00-9515)  от дневния ред, и е подпечатано с официалния печат на общинския съвет.


Председател на Общински съвет – Бургас: ……………..
(ПРОФ. Д-Р СЕВДАЛИНА ТУРМАНОВА)

